El Programa TLN Mobilicat és una línia de subvencions per donar suport a les entitats que disposin de projectes de mobilitat transnacional, per tal que les persones joves realitzin pràctiques formatives no remunerades en entitats o empreses, públiques o privades, d'estats membres de la Unió Europea.
El Programa TLN Mobilicat a Catalunya s'emmarca dins les diferents iniciatives recomanades des de la Unió Europea a través de l'FSE, com són el Programa d'ocupació juvenil a Catalunya i el sistema de Garantia Juvenil 2014-2020.
L'objectiu comú de totes aquestes accions és la lluita contra la desocupació entre les persones joves, mitjançant la mobilitat transnacional.
Aquest Programa és una línia de subvencions, impulsada des de la Generalitat, per donar suport a les entitats que disposin de projectes de mobilitat transnacional, per tal que les persones joves realitzin pràctiques formatives no remunerades en entitats o empreses, públiques o privades, d'estats membres de la Unió Europea.
L'objectiu és facilitar la inserció laboral de les persones joves participants mitjançant un itinerari personalitzat d'acompanyament i suport, amb aprenentatge pràctic i formatiu a l'estranger, a càrrec del programa, per tal de facilitar l'accés al mercat de treball amb expectatives d'ocupació de qualitat.
Les diferents accions adreçades als joves participants, a càrrec del programa es desenvolupen en dues fases, la de preparació i capacitació; i la de pràctiques professionals.
La fase de preparació i capacitació, que inclou:
La fase de pràctiques professionals no remunerades en països de la Unió Europea, que inclou:
En acabar l'estada de pràctiques, l'empresa d'acolliment expedeix un certificat acreditatiu.
El tutor del projecte elabora un informe individual per a cada participant sobre l'aprofitament de l'estada.
El programa TLN Mobilicat ofereix suport econòmic a les entitats beneficiàries i cobreix totes aquelles despeses relacionades directament amb el desenvolupament de les accions pròpies del projecte, durant la seva execució.
La línia de subvencions del programa TLN Mobilicat que s'adreça a les persones joves que no han finalitzat els estudis postobligatoris, o no han disposat encara de la seva primera oportunitat i experiència laboral.
Les persones que conformen el col·lectiu destinatari d'aquest programa, tot i tenir adquirides les competències bàsiques, presenten mancances formatives i necessiten acompanyament i experiència laboral en l'àmbit de la seva especialitat per facilitar el seu procés de retorn o ingrés al món del treball.
Concretament, han de complir els requisits següents:
- Ser majors d'edat i menors de 30 anys, que estiguin inscrites al Registre del Sistema Nacional de Garantia Juvenil (SNGJ) amb la condició de persona beneficiària el dia anterior a l'inici de les accions formatives.
- Estar inscrites com a demandants d'ocupació no ocupades (DONO) al Servei Públic d'Ocupació de Catalunya el dia anterior a l'inici de les accions formatives.
- Haver finalitzat la formació secundària obligatòria i poder acreditar la realització d'una especialitat de formació per l'ocupació, siguin certificats de professionalitat o no, amb una durada mínima de 200 hores, i trobar-se en una de les següents situacions:
- Haver finalitzat estudis d'especialització de grau mig i superior, i trobar-se en una de les següents situacions:
Per a les entitats beneficiàries, tant la data del termini de presentació de la sol·licitud com la del període d'execució dels projectes està indicada a la Resolució de convocatòria corresponent.
El projecte es considerarà tancat quan finalitzi l'estada de pràctiques de l'últim grup de participants, tot i que es manté el compromís d'acompanyament per a la inserció durant els dos mesos posteriors a la finalització de l'estada.